विंडोज के द्वारा हर महीने के दूसरे मंगलवार को अपडेट्स रिलीज़ की जाती हैं। लैपटॉप को नियमित रूप से अपडेट करते रहने से, बग्स (bugs) फिक्स हो जाएँगे, और जिसकी वजह से आपका लैपटॉप आराम से और तेज़ी से चलने लगेगा। “Start” चुनें, इसके बाद “Settings” चुनें। “Update and Security” क्लिक करें। “Windows Update” चुनें, फिर “Check for Updates” चुनें। अब विंडोज के द्वारा सारी मौजूदा अपडेट्स ऑटोमेटिकली डाउनलोड हो जाएँगी। आप जैसे ही लैपटॉप/कंप्यूटर को चालू करते हैं, कुछ प्रोग्राम और एप्लीकेशन ऑटोमेटिकली लॉन्च हो जाते हैं। आप चाहें तो इस तरह के प्रोग्राम और एप्स, जो ऑटोमेटिकली खुल जाते हैं, की संख्या को कम करके आपके लैपटॉप की स्टार्टअप परफॉर्मेंस में सुधार कर सकते हैं।  स्क्रीन के निचले-दाँये भाग में राईट-क्लिक करें और फिर “Task Manager” को चुनें। “More Details” क्लिक करें। “Startup” टैब खोलें। किसी प्रोग्राम या एप पर राईट-क्लिक करें और फिर "Disable" चुनें। ऐसा करने से वो प्रोग्राम डिलीट नहीं होगा। इससे, जब आप कंप्यूटर को चालू करेंगे, तो वो ऑटोमेटिकली लॉन्च होने से रुक जरुर जाएगा। विंडोज 10 का Performance Monitor टूल, यूजर्स को उनके लैपटॉप के बारे में एक विस्तृत रिपोर्ट देता है। रिपोर्ट में कुछ मौजूदा समस्याएँ और इनके संभावित हल मौजूद होते हैं।  “Start” क्लिक करें, फिर सर्च बॉक्स में “perform / report” लिखें। ↵ Enter दबाएँ। ऐसा करते ही Performance Monitor लॉन्च हो जाएगा। प्रोग्राम के द्वारा रिपोर्ट कम्पाइल होने में कुछ ही मिनट लगेंगे। रिपोर्ट को अच्छे से पढ़ लें और इसके द्वारा पहचानी गई समस्या को सुधारें। समय लेकर रिपोर्ट को पढ़ें और समझें। इसमें पहचाने गए किसी मसले को सुलझाने के लिए, रिपोर्ट में ही दर्शाए हुए निर्देशों का पालन करें। आपके सामने मौजूद प्रोग्राम के अलावा भी आपके लैपटॉप पर बैकग्राउंड में ना जाने कितने ही तरह के प्रोग्राम चल रहे होते हैं। इस तरह के प्रोग्राम लगातर जानकारी को पाते रहते (और मेमोरी इस्तेमाल करते रहते) हैं, फिर भले ही आप इन्हें इस्तेमाल ना भी कर रहे हों। इन्हें बंद करके आप आपके लैपटॉप की स्पीड में इजाफा कर सकते हैं।  “Start” चुनें फिर “Settings” चुनें। “Privacy” क्लिक करें और “Background Apps” चुनें। आप जिन एप्स को नहीं चलाना चाहते हैं, उन्हें पहचानें और फिर टॉगल स्विच को “off” पर स्लाइड कर दें। आप यदि इन प्रोग्राम को इस्तेमाल करना चाहते हैं, तो फिर आप इन्हें मैन्युअली खोल सकते हैं। आपकी हार्ड-ड्राइव में स्टोर फाइल्स, समय के साथ फ्रेगमेंटेड (टूट) जाती हैं—सारी फाइल्स के कंपोनेंट को एक-साथ स्टोर करने की बजाय, इन फाइल्स के भाग, एक गैर-निरंतर (non-contiguous) क्लस्टर पर स्टोर होते हैं। आप जब किसी फ्रेगमेंटेड फाइल को खोलते हैं, तो ड्राइव के द्वारा फाइल के हर एक भाग की खोज शुरू हो जाती है, जो भी आपके कंप्यूटर की स्पीड को कम करते हैं। आपकी हार्ड-ड्राइव ऑटोमेटिकली एक निर्धारित समय पर डी-फ्रेगमेंट हो जाती है। हालाँकि आप आपकी हार्ड ड्राइव को मैन्युअली भी डी-फ्रेगमेंट कर सकते हैं।  Start बटन क्लिक करें और फिर सर्च बार में “Defragment and Optimize Drives” लिखें। टूल को लॉन्च करें। आपकी हार्ड ड्राइव (hard drive) को चुनें और फिर “Analyze” क्लिक करें। आपकी हार्ड ड्राइव को डीफ्रेगमेंट करने के लिए “Optimize” को चुनें। हार्ड ड्राइव के डीफ्रेगमेंट होने के दौरान, कंप्यूटर इस्तेमाल ना करें। विंडोज डिस्क क्लीनर (Windows’ Disk Cleaner) टूल, यूजर्स को उनकी डिस्क में मौजूद ऐसे एप्स, फाइल्स और प्रोग्राम को पाने में और डिलीट करने में मदद करता है, जो ज्यादा इस्तेमाल के नहीं हैं। इस तरह की फाइल्स को डिलीट करने से मेमोरी तो खाली होती ही है, साथ ही आपके कंप्यूटर की स्पीड भी बढ़ जाती है।  Start बटन क्लिक करें और फिर सर्च बार में “Disk cleanup” लिखें। रिजल्ट लिस्ट में मौजूद प्रोग्राम को लॉन्च करें। आप जिस ड्राइव को साफ करना चाहते हैं, उसे चुनें। अब आपके द्वारा डिलीट करने वाली फाइल्स के सामने दिखाई देने वाले फाइल्स के प्रकार के सामने मौजूद बॉक्स को चेक करें। आप उस आइटम पर क्लिक करके, फाइल के बारे में और भी ज्यादा जानकारी को पा सकते हैं। डिस्क क्लीन करने के लिए “Ok” को क्लिक करें। विंडोज 10 पर काफी सारे एनीमेशन मौजूद होते हैं और ये बाय-डिफ़ॉल्ट चालू भी रहते हैं। इस तरह के एनीमेशन को डिसेबल करके भी आप आपके लैपटॉप की स्पीड को बढ़ा सकते हैं।  रन कमांड (Run command) को खोलने के लिए ⊞ Win+R दबाएँ। कमांड प्रॉम्प्ट में “sysdm.cpl” लिखें और फिर ↵ Enter दबा दें। “Advanced” टैब को चुनें। “Performance” के अंतर्गत पहले “Settings” चुनें और फिर “Custom” चुनें। हर एक एनीमेशन विकल्प के सामने मौजूद चेकबॉक्स को अनचेक करें और फिर “Apply” क्लिक करें।
ابحث عن التحديثات. قم بالحد من البرامج التي تعمل مع بدء تشغيل الجهاز من باستخدام "مدير المهام". شغّل تقرير أداء. أغلق تطبيقات الخلفية. ألغِ تقسيم القرص الصلب. نظّف الأقراص. عطّل التأثيرات الرسومية.